钦定古今图书集成/明伦汇编/官常典/第585卷 > 《授韩弘宣武军节度使制》阙名
## 钦定古今图书集成/明伦汇编/官常典/第585卷 > 《授韩弘宣武军节度使制》阙名

《门下》：“统制大刑，总率群帅，功庸既献于社，爵服宜加
于朝。翼宣帝猷，出纳王命，持纲以揆百度，赞道以釐
庶工。时惟宥密，昔所华重，宠我元辅，昭其茂勋。”淮西
诸军行营兵马都统宣武军节度副大使知节度事
管内支度营田汴宋亳颍等州观察处置等使金紫
光禄大夫守司徒、同中书门下平章事、使持节汴州
“诸军事、守汴州刺史、上柱国、颍川郡开国公、食邑三
百户韩弘，天毓间气，时推上材。静蓄沧波，不测之深；
动发迅雷，殷然之势，竭彼肝膈，参予股肱，殿于中邦，
式是四表。自淮𣸣俶扰，将校徂征，而原燎方扬，妖气
不敛。爰命岩廊之杰，董兹貔武之师。荐其忠诚，励彼
勇节。参掌庙算，指授神机。”策画得于“虑深，威略宣于
制远。俾趋重地，遂拔坚城。彀中全谋，果立奇绩。既殄
凶丑，宜畴厥庸。载加常伯之崇，以正宰司之位。诏爵
增邑，懋兹休勋。尔其敬之，服我成命。可守司徒兼侍
中、使持节汴州诸军事兼汴州刺史、充宣武军节度
副大使知节度事、管内度支营田汴宋亳颍等州观
察处置等使、许国公、食邑三千户，散官勋赐如故。主
者施行。”